**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” (turpmāk – rīkojuma projekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar:1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;
2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu;
3. Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” 1.punktu;
4. Ministru kabineta 2015.gada 27.augusta sēdes protokola Nr.42, 3.§.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus, kas atrodas valsts robežas joslā: 1. nekustamā īpašuma “Īvas” (nekustamā īpašuma kadastra Nr. 3844 006 0137) daļu – zemes vienības (zemes vienības kadastra apzīmējums 3844 006 0137) daļu 0,12 ha platībā (projektētās zemes vienības kadastra apzīmējums 3844 006 0113) – Baltinavas novadā (turpmāk – nekustamais īpašums “Īvas”);2. nekustamā īpašuma “Kastaņi” (nekustamā īpašuma kadastra Nr. 3892 006 0030) daļu – zemes vienību (zemes vienības kadastra apzīmējums 3892 006 0133) 1,04 ha platībā un zemes vienību (zemes vienības kadastra apzīmējums 3892 006 0134) 6,12 ha platībā – Vecumu pagastā, Viļakas novadā (turpmāk – nekustamais īpašums “Kastaņi”).1. Nekustamais īpašums “Īvas” ir ierakstīts Rēzeknes tiesas Zemesgrāmatu nodaļas Baltinavas novada zemesgrāmatas nodalījumā Nr.347. Nekustamajam īpašumam “Īvas” zemesgrāmatā nostiprināta hipotēka uz 1/5 domājamo daļu, kreditors AS “Citadele banka”. Zemesgrāmatā izdarīta atzīme – vērsts piedziņu uz vienam kopīpašniekam piederošo domājamo daļu. Piedzinējs AS “Citadele banka”. Nekustamajam īpašumam „Īvas” saskaņā ar Nekustamā īpašuma valsts kadastra informācijas sistēmas datiem ir noteikti apgrūtinājumi:- ierīkotas ūdensnotekas aizsargjoslas teritorija – 0,70 km;- ceļa servitūta teritorija – 0,08 ha;- ūdensteces aizsargjoslas teritorija – 0,70 km.Projektētas zemes vienības ar kadastra apzīmējumu 3844 006 0113 apgrūtinājumu plānā ir paredzēti šādi apgrūtinājumi:- pierobežas josla – 0,12 ha;- pierobeža – 0,12 ha;- valsts robežas josla – 0,10 ha;- vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos – 0,12 ha;- tauvas joslas teritorija gar upi – 0,08 ha.Nekustamā īpašuma “Īvas” kopīpašniekiem 2018.gada 7.maijā saskaņā ar Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13.punktu nosūtīts paziņojums Nr.1.2.2-09/4923. Informācija un dokumenti no nekustamā īpašuma “Īvas” kopīpašniekiem netika saņemti.Sertificēts vērtētājs noteica, ka nekustamā īpašuma “Īvas” tirgus vērtība 2018.gada 17.augustā ir 168,00 *euro* (viens simts sešdesmit astoņi *euro* un 00 centi). Citi atsavināšanas rezultātā radušies zaudējumi nav identificēti.Ar Iekšlietu ministrijas 2017.gada 29.jūnija rīkojumu Nr.1-12/1589 “Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk - Komisija) 2018.gada 12.oktobrī nosūtīja nekustamā īpašuma “Īvas” kopīpašniekiem un zināšanai kreditoram AS “Citadele banka” uzaicinājumu Nr.1.2.2-09/11339 piedalīties sēdē par aprēķinātās atlīdzības izvērtēšanu.Trīs no nekustamā īpašuma “Īvas” kopīpašniekiem 2018.gada 18.oktobrī iesniedza iesniegumus, norādot, ka aprēķinātai atlīdzībai 168,00 *euro* (viens simts sešdesmit astoņi *euro* un 00 centi) par nekustamā īpašuma “Īvas”, Baltinavas novadā (kadastra numurs 3844 006 0137) daļas – zemes vienības (kadastra apzīmējums 3844 006 0137) daļas, zemes 0,12 ha platībā (projektētās zemes vienības kadastra apzīmējums 3844 006 0113) atsavināšanu piekrīt. Komisijas sēdē par aprēķinātās atlīdzības izvērtēšanu nepiedalīsies. Pārējo nekustamā īpašuma “Īvas” kopīpašnieku un kreditora AS “Citadele banka” atbilde netika saņemta.Komisija, nosakot atlīdzību par nekustamo īpašumu “Īvas”, ņēma vērā sertificētā nekustamā īpašuma vērtētāja slēdzienu, ka nekustamā īpašuma “Īvas” tirgus vērtība 2018.gada 17.augustā ir 168,00 *euro* (viens simts sešdesmit astoņi *euro* un 00 centi).Komisija, pamatojoties uz MK noteikumu Nr.204 35.punktu nolēma apstiprināt atlīdzību par nekustamā īpašuma “Īvas” atsavināšanu, nosakot to 168,00 *euro* (viens simts sešdesmit astoņi *euro* un 00 centi) apmērā, jeb 0,14 *euro* par vienu kvadrātmetru (Komisijas 2018.gada 23.novembra lēmums Nr.15).2. Nekustamais īpašums “Kastaņi” ir ierakstīts Rēzeknes tiesas Zemesgrāmatu nodaļas Vecumu pagasta zemesgrāmatas nodalījumā Nr.100000260261. Uz nekustamo īpašumu “Kastaņi” zemesgrāmatā ir nostiprināta hipotēka. Kreditors AS “SEB Latvijas Unibanka” (AS “SEB banka”). Zemesgrāmatā noteikts aizliegums bez kreditora rakstiskas piekrišanas ķīlu dalīt, ķīlu vai kādu tās daļu atsavināt, dāvināt, apgrūtināt ar lietu tiesībām, tai skaitā iznomāt (izīrēt), veikt jebkāda veida darījumus ar ķīlu vai kādu tās daļu. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 7.1pantu, atsavinot nekustamo īpašumu sabiedrības vajadzībām, ievērot arī tās personas intereses, kurai par labu attiecībā uz nekustamo īpašumu ir nostiprināta ķīlas tiesība. Nekustamajam īpašumam “Kastaņi” (saskaņā ar ierakstiem zemes vienības ar kadastra apzīmējumu 3892 006 0133 Apgrūtinājumu plānā) ir noteikti apgrūtinājumi:- pierobežas josla – 1,04 ha;- pierobeža – 1,04 ha;- valsts robežas josla - 0,90 ha. Zemes vienībai ar kadastra apzīmējumu 3892 006 0134 apgrūtinājumi nav noteikti.Nekustamā īpašuma “Kastaņi” īpašniekam 2017.gada 25.janvārī tika nosūtīts paziņojums Nr.17-9/757 “Par valsts robežas joslas izveidošanu gar Latvijas – Krievijas valsts robežu”.Nekustamā īpašuma “Kastaņi” īpašnieka pārstāvis 2017.gada 27.februāra vēstulē Nr.74 informēja, ka neiebilst pret zemes gabala daļas atsavināšanu un SIA “Baltex Group” sagatavoto zemes ierīcības projektu, norādot, ka vēlas saņemt konkrētu informāciju, par piedāvāto atlīdzības apmēru par atsavināmo zemes gabalu, kā arī konkrētu termiņu, kad tiks sagatavots un slēgts pirkuma līgums un veikta atlīdzības samaksa.Nekustamā īpašuma “Kastaņi” īpašniekam 2017.gada 25.maijā saskaņā ar MK noteikumu Nr.204 13.punktu nosūtīts paziņojums Nr.17-9/5113. Nekustamā īpašuma “Kastaņi” īpašnieka pārstāvis 2017.gada 30.jūnija vēstulē Nr.224 informēja, ka nekustamā īpašuma “Kastaņi” sastāvā ir mežs, tādējādi, veicot atdalāmo zemes gabalu novērtēšanu, lūdza ņemt vērā meža zemju vērtību. Pielikumā nekustamā īpašuma “Kastaņi” īpašnieka pārstāvis iesniedza zemes robežu plānu, meža zemju plānu un nogabalus raksturojošus rādītājus. Vienlaikus nekustamā īpašuma “Kastaņi” īpašnieka pārstāvis lūdza ņemt vērā, ka nekustamajam īpašumam “Kastaņi” būs nepieciešams veikt atkārtotu meža inventarizāciju atlikušajai nekustamā īpašuma “Kastaņi” daļai, kā arī informēja, ka nekustamais īpašums “Kastaņi” ir ieķīlāts par labu AS “SEB banka” kā nodrošinājums nekustama īpašuma “Kastaņi” īpašnieka saistību pret banku izpildei. Papildus tam nekustamā īpašuma “Kastaņi” īpašnieka pārstāvis norādīja, ka jau kopš 2014.gada atdalāmie zemes gabali faktiski atrodas ārpus Latvijas robežas, tādējādi tos nav iespējams izmantot, taču nekustamā īpašuma nodoklis tiek aprēķināts pilnā apmērā.Vēlreiz to pašu informāciju nekustamā īpašuma “Kastaņi” īpašnieka pārstāvis iesniedza ar 2017.gada 7.augusta vēstuli Nr.276, lūdzot savlaicīgi informēt par datumu, kurā plānots veikt novērtēšanu un datumu, kad būs zināms vērtējums, pieaicināt SIA “PATA” pārstāvi novērtēšanas procesā, kā arī informēt par citiem līdzvērtīgiem nekustamajiem īpašumiem, kas varētu tikt piedāvāti apmaiņā pret atsavināmajām nekustamā īpašuma “Kastaņi” daļām. Sertificēts vērtētājs noteica, ka nekustamā īpašuma “Kastaņi” (nekustamā īpašuma kadastrs Nr. 3892 006 0030) daļas – zemes vienības (zemes vienības ar kadastra apzīmējumu 3892 006 0133) tirgus vērtība 2017.gada 4.oktobrī ir 1229,28 *euro* (viens tūkstotis divi simti divdesmit deviņi *euro* un 28 centi). Atsavināšanas rezultātā īpašniekam ir radušies zaudējumi – meža audzes izmantošanas iespēju zudums, līdz ar to atlīdzība par zaudējumiem, kas nekustamā īpašuma īpašniekam nodarīti saistībā ar zemes vienības ar kadastra apzīmējumu 3892 006 0133 atsavināšanu, ir aprēķināma kā meža audžu krājas vērtība vērtēšanas datumā (likvidācijas vērtība) un ir 357,96 *euro* (trīs simti piecdesmit septiņi *euro* un 96 centi). Savukārt zemes vienības (zemes vienības ar kadastra apzīmējumu 3892 006 0134) tirgus vērtība 2017.gada 4.oktobrī ir 7233,84 *euro* (septiņi tūkstoši divi simti trīsdesmit trīs *euro* un 84 centi). Atsavināšanas rezultātā īpašniekam ir radušies zaudējumi – meža audzes izmantošanas iespēju zudums, līdz ar to atlīdzība par zaudējumiem, kas nekustamā īpašuma īpašniekam nodarīti saistībā ar zemes vienības ar kadastra apzīmējumu 3892 006 0134 atsavināšanu, ir aprēķināma kā meža audžu krājas vērtība vērtēšanas datumā (likvidācijas vērtība) un ir 584,04 *euro* (pieci simti astoņdesmit četri *euro* un 04 centi).Pamatojoties uz Sabiedrības vajadzībām nepieciešamā nekustamā īpašuma atsavināšanas likuma 7.¹ pantu un 18.pantu, kreditoram AS “SEB banka” 2017.gada 13.oktobrī tika nosūtīts paziņojums Nr.17-9/10455 “Par nekustamā īpašuma “Kastaņi” daļas atsavināšanu sabiedrības vajadzībām”.Komisija 2017.gada 1.novembrī nosūtīja nekustamā īpašuma “Kastaņi” īpašniekam uzaicinājumu Nr. 17-9/11377 piedalīties sēdē par aprēķinātās atlīdzības izvērtēšanu.Nekustamā īpašuma “Kastaņi” īpašnieka pārstāvis 2017.gada 17.novembra vēstulē Nr.405 informēja, ka nekustamā īpašuma “Kastaņi” īpašnieka pārstāvis piedalīsies Komisijas sēdē 2017.gada 12.decembrī, kā arī norādīja, ka Nodrošinājuma valsts aģentūras vēstulē norādītajā atlīdzībā nav iekļauti zaudējumi, kas radušies:- veicot nekustamā īpašuma nodokļa maksājumus par teritoriju, kas jau kopš 2014.gada dabā ir iezīmēta kā citas valsts teritorijā esoša. Attiecīgi par zemes vienību ar kadastra apzīmējumu 3892 006 0133 16,03 *euro* (sešpadsmit *euro* un 03 centi) un par zemes vienību ar kadastra apzīmējumu 3892 006 0134 94,51 *euro* (deviņdesmit četri *euro* un 51 cents) apmērā;- vai radīsies, ja Nodrošinājuma valsts aģentūra neapņemas nodrošināt, ka Valsts meža dienests aktualizē meža inventarizācijas datus saskaņā ar Ministru kabineta 2016.gada 21.jūnija noteikumu Nr.384 “Meža inventarizācijas un Meža valsts reģistra informācijas aprites noteikumu” 34.1 punktu. Gadījumā, ja īpašniekam nāksies veikt atkārtotu meža inventarizāciju atlikušajai nekustamā īpašuma daļai, kurai ir izgatavots jauns zemes robežu plāns. Aptuvenās izmaksas ir 10-15 *euro* par hektāru;- bankas piekrišanas daļas atsavināšanai saņemšanā.Papildus tam nekustamā īpašuma “Kastaņi” īpašnieka pārstāvis atkārtoti lūdza izvērtēt iespēju kā kompensāciju piedāvāt līdzvērtīgu nekustamo īpašumu. Komisijas sēdē komisija informēja nekustamā īpašuma “Kastaņi” pārstāvi, ka Iekšlietu ministrijas rīcībā nav nekustamo īpašumu, kurus varētu piedāvāt maiņai. Nekustamā īpašuma “Kastaņi” īpašnieka pārstāvis lūdza atlikt nekustamā īpašuma “Kastaņi” aprēķinātās atlīdzības apstiprināšanu līdz dokumentu, kas apliecina nekustamā īpašuma “Kastaņi” īpašnieka zaudējumus, iesniegšanai. Turpmākās komunikācijas laikā nekustamā īpašuma “Kastaņi” pārstāvis lūgumu izvērtēt iespēju kā kompensāciju piedāvāt līdzvērtīgu nekustamo īpašumu neizteica.2017.gada 11.decembrī kreditora AS “SEB bankas” pārstāvis telefoniski informēja, ka izsniegs atļauju sadalīt nekustamā īpašuma “Kastaņi” zemes vienību ar kadastra apzīmējumu 3892 006 0030 ar nosacījumu, ka tiks saglabāta ķīlas tiesība par labu bankai. 2018.gada 20.septembrī Nekustamā īpašuma valsts kadastra informācijas sistēmā tika reģistrēti zemes vienību ar kadastra apzīmējumiem 3892 006 0133 un 3892 006 0134 zemes robežu, situācijas un apgrūtinājumu plāni.Nekustamā īpašuma “Kastaņi” īpašnieka – SIA “PATA” valdes locekle 2018.gada 8.novembra iesniegumā Nr.370 informēja, ka, atsaucoties uz Komisijas 2017.gada 1.novembra vēstuli Nr.17-9/11377 “Par uzaicinājumu piedalīties sēdē par aprēķinātās atlīdzības izvērtēšanu”, aprēķinātai atlīdzībai 1587,24 *euro* (viens tūkstotis pieci simti astoņdesmit septiņi *euro* 24 centi) par nekustamā īpašuma “Kastaņi”, Vecumu pagastā, Viļakas novadā daļas, zemes vienības ar kadastra apzīmējumu 3892 006 0133, ar platību 1,04 ha atsavināšanu un 7817,88 *euro* (septiņi tūkstoši astoņi simti septiņpadsmit *euro* 88 centi) par nekustamā īpašuma “Kastaņi”, Vecumu pagastā, Viļakas novadā daļas, zemes vienības ar kadastra apzīmējumu 3892 006 0134, ar platību 6,12 ha atsavināšanu piekrīt, ja SIA “PATA” tiks kompensēti izdevumi par nekustamā īpašuma “Kastaņi”, Vecumu pagastā, Viļakas novadā meža inventarizācijas izgatavošanu 302,50 *euro* (trīs simti divi *euro* un 50 centi) apmērā, vienlaikus norādot, ka SIA “PATA” pārstāvis Komisijas sēdē par aprēķinātās atlīdzības izvērtēšanu nepiedalīsies. Iesniegumam tika pievienota SIA “Balvu mežierīcības un konsultāciju centrs” 2018.gada 1.novembra rēķina Nr.BMKC-P-083 kopija un maksājuma uzdevuma kopija.Komisija, nosakot atlīdzību par nekustamo īpašumu “Kastaņi”, ņēma vērā sertificētā nekustamā īpašuma vērtētāja slēdzienu, ka nekustamā īpašuma “Kastaņi” zemes vienības ar kadastra apzīmējumu 3892 006 0133 tirgus vērtība 2017.gada 4.oktobrī ir 1229,28 *euro* (viens tūkstotis divi simti divdesmit deviņi *euro* un 28 centi) un īpašniekam radušies zaudējumi – meža audzes izmantošanas iespēju zudums ir 357,96 *euro* (trīs simti piecdesmit septiņi *euro* un 96 centi). Nekustamā īpašuma “Kastaņi” zemes vienības ar kadastra apzīmējumu 3892 006 0134 tirgus vērtība 2017.gada 4.oktobrī ir 7233,84 *euro* (septiņi tūkstoši divi simti trīsdesmit trīs *euro* un 84 centi) un īpašniekam radušies zaudējumi – meža audzes izmantošanas iespēju zudums ir 584,04 *euro* (pieci simti astoņdesmit četri *euro* 04 centi). Nekustamā īpašuma “Kastaņi” īpašniekam radušies zaudējumi saistībā ar jaunas nekustamā īpašuma “Kastaņi” meža inventarizācijas izgatavošanu, kas ir 302,50 *euro* (trīs simti divi *euro* un 50 centi).Komisija pieņēma lēmumu zaudējumus par jaunās nekustamā īpašuma “Kastaņi” meža inventarizācijas izgatavošanu pievienot atlīdzībai par zemes vienības ar kadastra apzīmējumu 3892 006 0133 atsavināšanu.Komisija, pamatojoties uz Sabiedrības vajadzībām nepieciešamā nekustamā īpašuma atsavināšanas likuma 20.pantu un 22.panta otro daļu, MK noteikumu Nr.204 35.punktu, nolēma apstiprināt atlīdzību par nekustamā īpašuma “Kastaņi” daļas - zemes vienības ar kadastra apzīmējumu 3892 006 0133 atsavināšanu, nosakot to 1889,74 *euro* (viens tūkstotis astoņi simti astoņdesmit deviņi *euro* un 74 centi) apmērā un zemes vienības ar kadastra apzīmējumu 3892 006 0134 atsavināšanu, nosakot to 7817,88 *euro* (septiņi tūkstoši astoņi simti septiņpadsmit *euro* un 88 centi) apmērā (Komisijas 2018.gada 23.novembra lēmums Nr.15).Iekšlietu ministrija saskaņā ar MK noteikumu Nr.204 36.punktu izskatīja komisijas 2018.gada 23.novembra lēmumu Nr.15 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma:- ar 2018.gada 30.janvāra lēmumu Nr.1-67/14 apstiprināt Komisijas noteikto atlīdzības apmēru par nekustamā īpašuma „Īvas” atsavināšanu, nosakot taisnīgu atlīdzību 168,00 *euro* (viens simts sešdesmit astoņi *euro* un 00 centi) apmērā, jeb 0,14 *euro* par vienu kvadrātmetru;- ar 2019.gada 28.janvāra lēmumu Nr.1-67/11 apstiprināt Komisijas noteikto atlīdzības apmēru par nekustamā īpašuma “Kastaņi” daļas - zemes vienības ar kadastra apzīmējumu 3892 006 0133 atsavināšanu, nosakot to 1889,74 *euro* (viens tūkstotis astoņi simti astoņdesmit deviņi *euro* un 74 centi) apmērā un zemes vienības ar kadastra apzīmējumu 3892 006 0134 atsavināšanu, nosakot to 7817,88 *euro* (septiņi tūkstoši astoņi simti septiņpadsmit *euro* un 88 centi) apmērā.Nekustamo īpašumus „Īvas” un nekustamā īpašuma “Kastaņi” zemes vienību ar kadastra apzīmējumu 3892 006 0133 ir paredzēts atsavināt Latvijas Republikas valsts robežas joslas ar Krievijas Federāciju paplašināšanai līdz 12 metriem. Pēc atsavināšanas pabeigšanas Iekšlietu ministrija īpašuma tiesības uz nekustamajiem īpašumiem normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā. Nekustamā īpašuma “Kastaņi” zemes vienība ar kadastra apzīmējumu 3892 006 0134 izveidota saskaņā ar Valsts zemes dienesta 2013.gada 12.novembra slēdzienu Nr.2-03.1-L/4688, atdalot no zemes vienības ar kadastra apzīmējumu 3892 006 0030 zemi, kas pēc Kopējās demarkācijas komisijas sagatavoto demarkācijas dokumentu stāšanās spēkā (apstiprināti ar 2018.gada 16.janvāra Ministru kabineta noteikumiem Nr. 30 “Par Latvijas Republikas un Krievijas Federācijas valsts robežas demarkācijas dokumentu apstiprināšanu”) atrodas citas valsts teritorijā.Iekšlietu ministrija veiks nepieciešamās darbības lai dzēstu ierakstus zemesgrāmatā un Nekustamā īpašuma valsts kadastra informācijas sistēmā par šā rīkojuma 1.3. apakšpunktā minēto zemes vienību.Projekts attiecas uz iekšlietu politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt pilnvērtīgu Ministru kabineta rīkojuma projektu par nekustamā īpašuma atsavināšanu atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas visu ar nekustamo īpašumu atsavināšanu iesaistīto pušu tiesības. Dokumenti, kuri satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas izvērtējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošie īpašumi tiek atsavināti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā sastāda **10068 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – **9876 *euro***, tajā skaitā:
	1. par nekustamo īpašumu „Īvas” 168 *euro*;
	2. par nekustamo īpašumu „Kastaņi” 9707,62 *euro.*
2. izdevumi, kas saistīti ar nostiprinājuma lūguma parakstīšanu pie notāra: 2 īpašumi x 66 *euro* = **132 *euro***;
3. izdevumi, kas saistīti ar īpašuma tiesību nostiprināšanu zemesgrāmatā: 2 īpašumi x 30 *euro* = **60 *euro***.

Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Būmeistere 67829885

anete.bumeistere@agentura.iem.gov.lv